**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**89/2024. (III.28.) Kt. sz.**

**határozata**

**Hulladékgazdálkodási információs pont működtetésére használati szerződés megkötése**

Tiszavasvári Város Önkormányzata Képviselő-testülete a „**Hulladékgazdálkodási információs pont működtetésére használati szerződés megkötése” című** előterjesztéssel kapcsolatban az alábbi határozatot hozza:

1. Elfogadja a határozat melléklete szerinti tartalommal a hulladékgazdálkodási információs pont működtetése céljából megkötendő használati szerződést.
2. Felhatalmazza a Polgármestert és a Jegyzőt a használati szerződés aláírására.
3. Felkéri a Polgármestert, hogy jelen határozat 1 példányát küldje meg a NHSZ Zounok Zrt. részére.

**Határidő:** 2024. március 31. **Felelős:** Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**

89/2024. (III.28.) Kt. sz. határozat melléklete**:**

## HASZNÁLATI SZERZŐDÉS

amely létrejött egyrészről

**Tiszavasvári Város Önkormányzata**

székhelye: 4440 Tiszavasvári, Városháza tér 4.

képviseli: Szőke Zoltán polgármester

adószám: 15732468-2-15

Bankszámla száma: 11744144-15404761

mint Tulajdonos,

**Tiszavasvári Polgármesteri Hivatal**

székhelye: 4440 Tiszavasvári, Városháza tér 4.

képviseli: dr. Kórik Zsuzsanna

adószám: 15404761-2-15

Bankszámla száma: 11744144-15732468

mint Használatba adó,

másrészről a

**NHSZ Zounok Zrt.**

székhelye: 5000 Szolnok, József A. u. 85.

képviseli: Lits László és Papp László ügyvezető igazgatók

cégjegyzékszám: 16-10-001550

adószáma: 11264783-2-16

mint Használatba vevő

között a 4440 Tiszavasvári, Városháza tér 4. sz. alatti Tiszavasvári Polgármesteri Hivatalban található földszint 3. sz. ügyfélablak használata tárgyában, az alábbiak szerint:

1. A szerződés tárgya:

A 4440 Tiszavasvári, Városháza tér 4. sz. alatti Polgármesteri Hivatal épületének földszinti részén található 3. sz. ügyfélablak (továbbiakban: helyiség) használatának biztosítása hulladékgazdálkodási információs pontként havonta egyszeri alkalommal határozatlan időtartamra.

1. A szerződés időtartama: 2024. április 1. napjától határozatlan időtartamra szól, havonta egyszeri alkalommal, alkalmanként 3 órában, (minden hónap első keddjén, 13-16 óráig)
2. A szerződés célja: hulladékgazdálkodással kapcsolatos ügyekben lakossági információs pont működtetése
3. A Használatba vevő a helyiség használatáért **bérleti díjat és egyéb használati díjat nem fizet**.

**5. Használatba adó jogai, kötelezettségei**

5.1 **Használatba adó vállalja**, hogy gondoskodik:

1. az épület karbantartásáról,
2. az épület központi berendezéseinek üzemképes állapotáról,

5.2. A szükséges **karbantartási és felújítási** munkavégzések idejét a Használatba adó a Használatba vevővel előzetesen egyeztetni köteles oly módon, hogy ezek a Használatba vevő tevékenységét lehetőség szerint ne akadályozzák, indokolatlanul ne nehezítsék.

5.3. Használatba adó szavatol azért, hogy a helyiség a használat egész időtartama alatt szerződésszerű használatra alkalmas, és **a szerződés szerinti időszakokban** harmadik személynek nincs olyan joga, amely a Használatba vevőt a kizárólagos és zavartalan használatban akadályozza.

5.4. **Használatba adó hozzájárul** ahhoz, hogy a Használatba vevő **a szerződés szerinti időszakra vonatkozó** használati jogviszony időtartamára a helyiséget információs pont helyiségként használja, és akként feltüntesse.

5.5. Használatba adó az ügyfélablak használatához 1 db asztalon és 1 db széken kívül egyéb eszközt nem biztosít.

**6. Használatba vevő jogai, kötelezettségei**

6.1. **Használatba vevő köteles:**

1. a helyiséget rendeltetésszerűen használni, annak állagát megóvni, ideértve a tartozékait, felszereléseit, az épület központi berendezéseit is,
2. gondoskodni a helyiség állagában, a nem rendeltetésszerű használat következtében keletkezett hibák, hiányosságok saját költségen történő kijavításáról,

6.2. Használatba vevő bármilyen **felújítást, átalakítást** csak a Használatba adóval kötött előzetes írásbeli megállapodás alapján végezhet el.

6.3. **Használatba vevő kötelezettséget** vállal arra, hogy:

1. a használati jogviszony alatt a helyiséget jó gazda gondosságával használja,
2. azt nem adja bérbe, más jogcímen használatba,
3. egyéb módon nem terhelheti meg
4. a helyiségre és az épület egészére vonatkozó vagyon-, tűz- és balesetvédelmi szabályokat betartja.

**7. SZERZŐDÉS MEGSZŰNÉSE**

7.1. Felek írásbeli **közös megegyezése** alapján bármikor.

7.2. Bármelyik fél jogosult jelen szerződést 30 napos felmondási idővel, a másik félhez

intézett írásbeli nyilatkozattal, **rendes felmondással** megszüntetni.

7.3. A **Használatba adó írásban, rendkívüli felmondással**:

7.4.1.a **Használatba vevő bármilyen szerződésszegő magatartása esetén** – kivéve az azonnali hatályú felmondásra jogosító szerződésszegés eseteit – Használatba adó írásbeli felszólítása átvételét követő 8 napon belül nem tesz eleget a szerződésben foglalt kötelezettségének, a Használatba adó további 8 napon belül írásban rendkívüli felmondással megszüntetheti a jogviszonyt, **a felmondás közlését követő hónap utolsó napjával.**

7.4.2. ha a **Használatba vevő** az őt terhelő költségek megfizetésével késedelembe esik, és a Használatba adó írásbeli felszólítása átvételét követő 8 napon belül póthatáridőben sem tesz eleget, a Használatba adó további 8 napon belül írásban rendkívüli felmondással megszüntetheti a jogviszonyt.

7.5. **Használatba adó** **írásban, azonnali hatállyal** jogosult a szerződést megszüntetni a Használatba vevő jogellenes magatartása, súlyos szerződésszegése esetén, a felmondás közlésének napjával.

**Felek Használatba vevő súlyos szerződésszegésének tekintik különösen az alábbi esetet:**

A helyiség szerződésellenes, rendeltetésellenes használata, illetve ha a jó karbantartás elmulasztása veszélyezteti a használat tárgyát, rendeltetésszerű használatra alkalmasságát;

7.6. **Használatba vevő** a Használatba adó súlyos szerződésszegése esetén **azonnali hatállyal** jogosult jelen szerződést megszüntetni. Szerződő felek a Használatba adó súlyos szerződésszegésének tekintik különösen, ha Használatba adó szándékosan akadályozza a Használatba vevőt a helyiség használatában.

8. Felek kötelezettséget vállalnak arra, hogy a képviselőik személyében vagy adataikban bekövetkező változás esetén 15 napon belül a másik felet írásban értesítik.

9. Felek megállapodnak abban, hogy jelen szerződéssel kapcsolatos minden nyilatkozatot vagy egyéb értesítést írásban – tértivevényes levél, képviseletre jogosult számára kézbesítés, e-mail – útján juttatják el egymásnak. Felek megállapodnak, hogy az egymás részére a postai szolgáltatásokról szóló jogszabály szerint tértivevény különszolgáltatással feladott küldeményként kézbesített jognyilatkozataikat,

1. ha a címzett vagy az átvételre jogosult más személy a küldemény átvételét megtagadta vagy a címzett által bejelentett elérhetőségi címen a kézbesítés a címzett ismeretlensége vagy elköltözése miatt meghiúsult, a kézbesítés megkísérlésének napján,
2. egyéb esetekben az eredménytelen kézbesítési kísérlet, valamint az értesítés elhelyezésének napját követő ötödik munkanapon kézbesítettnek kell tekinteni.

10. Felek a közöttük jelen szerződéssel összefüggésben felmerülő vitás kérdések rendezését elsősorban békés úton, bírói út igénybevétele nélkül igyekeznek rendezni, amennyiben ez nem lehetséges, kikötik a Nyíregyházi Törvényszék illetékességét.

11. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, a lakások és helyiségek bérletéről szóló 1993. évi LXXVIII. törvény, valamint a nemzeti vagyonról szóló 2011. évi CXCVI. törvény rendelkezései az irányadóak.

12. Használatba adó (a továbbiakban e pont alkalmazásában: Adatkezelő) tájékoztatja Használatba vevőt, hogy jelen jogügylet kapcsán az Európai Parlament és a Tanács 2016/679 Rendeletében (**GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el.**

Adatkezelő tájékoztatja a Használatba vevőt, hogy

* jelen szerződésben rögzített adatait a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli.
* a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók.

A Használatba vevőnek joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A Használatba vevő jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adatait a fent említettek szerint kezelje.

Alulírott szerződő felek fenti szerződést elolvastuk, tartalmát közösen értelmeztük, azt akaratunkkal mindenben megegyezőnek találva jóváhagyólag aláírtuk.

Tiszavasvári, 2024. …………………..

**Tiszavasvári Város Önkormányzata NHSZ ZOUNOK Zrt.**

tulajdonos használatba vevő

képv.: **Szőke Zoltán polgármester** képv.: **Lits László és Papp László ügyvezető igazgatók**

**Tiszavasvári Polgármesteri Hivatal**

használatba adó

képv.:**dr. Kórik Zsuzsanna jegyző**